****

Republika e Kosovës

Republika Kosova-Republic of Kosovo

Qeveria -Vlada - Government

Ministria e Bujqësisë, Pylltarisë dhe Zhvillimit Rural - Ministarstvo Poljoprivrede, Šumarstva i Ruralnog Razvoja - Ministry of Agriculture, Forestry And Rural Development

***Agjencia për Zhvillimin e Bujqësisë/Agencija za Razvoj Poloprivrede/ Agriculture Development Agency***

**THIRRJE PËR APLIKIM**

Ministria e Bujqësisë, Pylltarisë dhe Zhvillimit Rural – Agjencia për Zhvillimin e Bujqësisë ka hapur periudhën e aplikimit në kuadër të Programit për Zhvillim Rural për vitin 2022 për fermerët, agro-përpunuesit dhe bizneset rurale për këto masa dhe sektor të Programit të Zhvillimit Rural 2022.

Përmes investimeve të këtij programi do të mbështeten fermerët dhe agrobizneset në përmirësimin e aftësisë konkurruese të sektorit agro-rural, rritjen e prodhimit dhe të produktivitetit, përmirësimin e sigurisë së ushqimit, përdorimin e teknologjisë moderne, diversifikimin e aktiviteteve në ferma dhe biznese rurale, mbrojtja e mjedisit dhe të resurseve natyrore, krijimin e vendeve të punës dhe menaxhimin e qëndrueshëm të burimeve natyrore, siç janë uji, toka dhe ajri.

Periudha e aplikimit është hapur për këto masa mbështetëse:

**MASA 1: Investimet në asetet fizike në ekonomitë bujqësore**

1.1 Pemë drufrutore;

1.1 a) Arra dhe lajthia;

1.2 Pemë manore;

1.3 Sektori i perimeve dhe serrave;

1.3 a) Sektori i serrave për fidanë;

1.4 Depo për ruajtjen e pemëve dhe perimeve;

1.5 Prodhimi i mishit /rritja e viçave;

1.6 Prodhimi i mishit / rritja e derrave;

1.7 Prodhimi i qumështit/lopë;

1.8 Prodhimi i qumështit / dele dhe dhi;

1.9 Pikat grumbulluese të qumështit;

1.10 Prodhimi i rrushit;

1.11 Prodhimi i vezëve.

**MASA 3: Investimet në asetet fizike në përpunimin dhe tregtimin e prodhimeve bujqësore.**

3.1 Përpunimi i qumështit;

3.2 Përpunimi i mishit;

3.3 Përpunimi i pemëve dhe perimeve;

3.4 Përpunimi i verës;

3.5 Pika grumbulluese /depo.

**MASA 7: Diversifikimi i fermave dhe zhvillimi i bizneseve**

7.1 Grumbullimi dhe përpunimi i produkteve jo drusore të pyllit përfshirë bimët mjeksore dhe aromatike;

7.2 Zhvillimin e turizmi rural dhe agro – turizmi;

7.3 Përpunimi i prodhimeve bujqësore në ekonomi familjare;

7.4 Prodhimi mjaltit;

7.5 Aktivitetet jo-bujqësore në zona rurale;

7.5a) Përpunimi I leshit të deleve;

7.5b) Prodhimi I humusit;

7.6 Rritja e shpezëve të fshatit;

7.7 Kultivimi i peshkut.

**Masa 5:** **Përgatitja - zbatimi i strategjive të zhvillimit lokal – qasja LEADER**

**Buxheti:**

Buxheti i planifikuar për zbatimin e këtyre masave është 26,331,798.00 Euro. Për të gjitha procedurat e aplikimit dhe dokumentacionin e nevojshëm, Agjencia për Zhvillimin e Bujqësisë ka përgatitur udhëzues për aplikant, të cilat do t’i gjeni në ueb- faqen [www.azhb-ks.net](http://www.azhb-ks.net) dhe [www.mbpzhr-ks.net](http://www.mbpzhr-ks.net). Po ashtu, mund të informoheni edhe në Zyret Rajonale të AZhB-së.

**Thirrja për aplikim është e hapur prej datës 07.07.2022 dhe do të jetë e hapur deri më 08.08.2022, ora 16:00.**

Aplikimi bëhet përmes ueb-modulit online në ueb-faqen e AZhB-së [www.azhb-ks.net](http://www.azhb-ks.net) në të cilën gjendet linku “Aplikimi online për PZhR‘’, që dërgon në modulin e aplikimit online.

Në ueb-modul regjistrohet projekti si dhe ngarkohen dokumentet e nevojshme për aplikim.

**Kontaktet dhe vendet informuese lidhur me aplikimin**

|  |
| --- |
| **MBPZHR / AZHB**  **Adresa: (Rruga ,”Ukshin Hoti“ kati i IX) 10,000 Prishtinë**  Nga e hëna deri të premten nga ora 10:00 – 12:00 dhe nga ora 13:00 – 15:00 , Tel: 038/212-647 ose 038/20038871 |